Landsrettens dom stadfæstes i sag om erstatning for tabt arbejdsfortjeneste i forbindelse med en arbejdsulykke
Ret: Højesteret (3. instans)
Faggruppe: Civilsag — Almindelig civil sag
Sagsemner: Almindelige emner;
Arbejdsskade;

/

Udbetaling af erstatning for tabt
arbejdsfortjeneste bragt til ophør

Udbetaling af erstatning for tab af erhvervsevne bragte retten til erstatning for
tabt arbejdsfortjeneste til ophør

Sag BS-32003/2022-HJR
Dom afsagt den 20. september 2023

Dansk Jernbaneforbund som mandatar for Appellant, tidligere Appelindstævnte
mod
Banedanmark

Appellant, tidligere Appelindstævnte pådrog sig en rygskade ved en arbejdsulykke den 14. marts 2013,
som Banedanmark anerkendte at være erstatningsansvarlig for. Banedanmark betalte som følge heraf
løbende erstatning for tabt arbejdsfortjeneste til Appellant, tidligere Appelindstævnte. I november 2017
vurderede Banedanmark, at det var muligt at skønne over A’s varige erhvervsevnetab, og at han
skønnedes at have et sikkert varigt erhvervsevnetab på 20 %. Den 8. januar 2018 udbetalte
Banedanmark erhvervsevnetabserstatning og ophørte med at betale erstatning for tabt
arbejdsfortjeneste.

Hovedspørgsmålet var, om Banedanmark i en sag, hvor skaden var omfattet af både
erstatningsansvarsloven og arbejdsskadesikringsloven, kunne bringe forpligtelsen til at betale erstatning
for tabt arbejdsfortjeneste til ophør ved at skønne over Appellants, tidligere Appelindstævnte fremtidige
(varige) erhvervsevnetab og udbetale erstatning i overensstemmelse med skønnet.

Højesteret udtalte, at der i forarbejderne til erstatningsansvarslovens regler om tabt arbejdsfortjeneste er
anvist tre måder, som forpligtelsen til at betale erstatning for tabt arbejdsfortjeneste kan bringes til ophør
på, og at disse også gælder i sager omfattet af arbejdsskadesikringsloven. En af disse er på et forsvarligt
grundlag at foretage et rimeligt skøn over det fremtidige (varige) erhvervsevnetab og udbetale erstatning i
overensstemmelse med skønnet. Højesteret fandt på baggrund af sagens konkrete omstændigheder, at
Banedanmark havde udøvet et sådant rimeligt skøn på et forsvarligt grundlag og udbetalt erstatning i
overensstemmelse med skønnet. Forpligtelsen til at betale erstatning for tabt arbejdsfortjeneste var derfor
bragt til ophør den 8. januar 2018.

Landsretten var nået til samme resultat.